พระยาประเสริฐสงคราม (เทียบ คมกฤส)

พลตรี พระยาประเสริฐสงคราม (เทียบ คมกฤส) (18 ธันวาคม พ.ศ. 2425 - 15 ธันวาคม พ.ศ. 2484) เป็นนายทหารบกชาวไทย อดีตรัฐมนตรีว่าการกระทรวงกลาโหมในรัฐบาลพระยาพหลพลพยุหเสนา

 ประวัติ 
พลตรี พระยาประเสริฐสงคราม มีนามเดิมว่า เทียบ คมกฤส เกิดเมื่อวันที่ 18 ธันวาคม พ.ศ. 2425 ที่บ้านคลัง ตำบลบ้านคลัง อำเภอบางบาล จังหวัดพระนครศรีอยุธยา เป็บบุตรของนายพรหม  และนางแสง คมกฤส

เริ่มศึกษาที่วัดสุวรรณดารารามราชวรวิหาร จังหวัดพระนครศรีอยุธยา และเมื่อปี พ.ศ. 2439 ได้เข้าศึกษาต่อวิชาทหารในโรงเรียนนายร้อยทหารบก จบการศึกษาเมื่อปี พ.ศ. 2442 และได้รับพระราชทานสัญญาบัตรยศทหารเป็น ร้อยตรี เมื่อ พ.ศ. 2444 และรับราชการสูงสุดที่ยศ พลตรี

พ.ศ. 2476 พลตรี พระยาประเสริฐสงคราม ได้รับตำแหน่งรัฐมนตรีว่าการกระทรวงกลาโหมในคณะรัฐมนตรีไทย คณะที่ 4 และคณะรัฐมนตรีไทย คณะที่ 5 ของ พันเอก พระยาพหลพลพยุหเสนา (พจน์ พหลโยธิน) และกราบถวายบังคมลาออกจากตำแหน่งเมื่อวันที่ 29 มีนาคม พ.ศ. 2477 โดยอ้างเหตุผลว่าป่วย ไม่สามารถรับราชการได้เต็มที่

พระยาประเสริฐสงคราม สมรสกับหม่อมหลวงเครือวัลย์ ประเสริฐสงคราม (สกุลเดิม:สนิทวงศ์) ธิดาของพันตรี หลวงครรชิตสรกรรม (หม่อมราชวงศ์ดัด สนิทวงศ์) กับนางละม้าย (สกุลเดิม:ดิษยบุตร) มีบุตรธิดา 12 คน

พลตรี พระยาประเสริฐสงคราม ถึงแก่กรรมเมื่อ 15 ธันวาคม พ.ศ. 2484อลงกฎ, พลเอก พระวรวงศ์เธอ พระองค์เจ้า.  “กองทัพไทยของเรา.” อนุสรณ์ในงานพระราชทานเพลิงศพ พลตรี พระยาประเสริฐสงคราม (เทียบ คมกฤส).  พระนคร : โรงพิมพ์ท่าพระจันทร์, ๒๔๙๔.  (หม่อมหลวงเครือวัลย์ ประเสริฐสงคราม พิมพ์แจก)

 บรรดาศักดิ์ 
 8 ธันวาคม พ.ศ. 2448 - ได้รับพระราชทานสัญญาบัตรบรรดาศักดิ์เป็น หลวงจงพยุหะ ถือศักดินา ๘๐๐  ส่งสัญญาบัตรขุนนางไปพระราชทาน 
 7 สิงหาคม พ.ศ. 2455 - ได้รับพระราชทานสัญญาบัตรบรรดาศักดิ์เป็น พระรามณรงค์ ถือศักดินา ๑๐๐๐ เลื่อนและตั้งบรรดาศักดิ์ (หน้า ๑๑๖๓) 
 20 เมษายน พ.ศ. 2461 - ได้รับพระราชทานสัญญาบัตรบรรดาศักดิ์เป็น พระยาประเสริฐสงคราม ถือศักดินา 1500

 ยศทหารและตำแหน่ง 
 ร้อยตรี (29 เมษายน พ.ศ. 2444) พระราชทานสัญญาบัตรทหาร 
 ร้อยโท (25 มิถุนายน พ.ศ. 2445)
 ร้อยเอก (19 พฤษภาคม พ.ศ. 2447) พระราชทานสัญญาบัตรทหารบก                                                                    
 พันตรี (14 ธันวาคม พ.ศ. 2449) ส่งสัญญาบัตรทหารบกไปพระราชทาน (หน้า ๑๐๔๙) 
 พันโท (3 พฤษภาคม พ.ศ. 2452)
 พันเอก (23 มีนาคม พ.ศ. 2459) พระราชทานยศนายทหารบก (หน้า ๙๒) 
 – เสนาธิการกองทัพน้อยทหารบกที่ 2
 19 กันยายน พ.ศ. 2462 – ผู้บัญชาการกองพลทหารบกที่ 10แจ้งความกระทรวงกลาโหม เรื่องเลื่อนย้ายนายทหารรับราชการและออกจากประจำการ
 7 เมษายน 2463 – ราชองครักษ์เวรแจ้งความกรมราชองครักษ์ เรื่อง ตั้งราชองครักษ์เวร
 พลตรี (7 พฤษภาคม พ.ศ. 2466) พระราชทานยศทหารและข้าราชการกระทรวงกลาโหม 

 ยศเสือป่า 
 – นายหมวดตรี
 12 ธันวาคม 2461 – นายหมวดโท
 10 ธันวาคม 2463 – รักษาราชการแทนเสนาธิการกองเสนารักษาดินแดนอิสาณ

 เครื่องราชอิสริยาภรณ์ 

พระราชทานเครื่องราชอิสริยาภรณ์ จุลจอมเกล้าฝ่ายหน้า (หน้า 2657)
 พระราชทานเหรียญรัตนาภรณ์ (หน้า 3206)
ราชกิจจานุเบกษา, พระราชทานเหรียญรัตนาภรณ์, เล่ม ๔๘ ตอนที่ ๐ ง หน้า ๕๐๒๒, ๒๐ มีนาคม ๒๔๗๐

 อ้างอิง 

หมวดหมู่:บุคคลจากอำเภอบางบาล
หมวดหมู่:ทหารบกชาวไทย
หมวดหมู่:รัฐมนตรีว่าการกระทรวงกลาโหมไทย
หมวดหมู่:บุคคลจากโรงเรียนนายร้อยพระจุลจอมเกล้า
ประเสริฐสงคราม
หมวดหมู่:สมาชิกสภาผู้แทนราษฎรไทยแบบแต่งตั้ง
หมวดหมู่:สมาชิกกองเสือป่า